En 39-årig dansk mand fra Mariagerfjord Kommune er blevet anholdt i forbindelse med chikanesagen mod et lesbisk par i Mariager, oplyser Nordjyllands Politi. - Manden blev anholdt fredag eftermiddag, og han bliver sigtet for tre forhold af hærværk, siger vagtchef Carsten Kjær fra Nordjyllands Politi. Det lesbiske par fra Mariager er igennem længere tid blevet chikaneret. I tirsdags rykkede chikanen ind i den børnehave, hvor parrets barn går, og det har fået familien til at træffe beslutningen om at flytte fra Mariager.
Nordjyllands Politi har anholdt en 39-årig mand, som bliver sigtet for at have chikaneret et lesbisk par i Mariager.